NARIADENIE RADY (ES) č. 1329/2004
z 19. júla 2004,
ktorým sa mení a dopĺňa nariadenie (ES) č. 2505/96 otvárajúce a stanovujúce správu autonómnych colných kvót spoločenstva na určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 26,
so zreteľom na návrh Komisie,
keďže:
(1)
Rada prijala dňa 20. decembra 1996 nariadenie (ES) č. 2505/96 otvárajúce a stanovujúce správu autonómnych colných kvót spoločenstva na určité poľnohospodárske a priemyselné výrobky (1). Je potrebné zabezpečiť potreby zásobovania spoločenstva pre príslušné výrobky a to za najvýhodnejších podmienok. Je potrebné otvoriť nové colné kvóty spoločenstva so zníženým alebo nulovým clom pre vhodné množstvá tak, aby sa nenarušil trh s týmito výrobkami.
(2)
Množstvá určené kvótou pre niektorú colnú kvótu nie sú dostatočné na uspokojenie potrieb priemyslu Spoločenstva počas prebiehajúceho obdobia kvóty, a preto je potrebné zvýšiť toto množstvo určené kvótou.
(3)
So zreteľom na hospodársky význam tohto nariadenia je potrebné spoliehať sa, z dôvodov naliehavosti, uvedených v bode I.3 protokolu pripojeného k Zmluve o Európskej únii a k zmluvám o založení Európskych spoločenstiev, na úlohu národných parlamentov v Európskej únii.
(4)
Preto je potrebné zmeniť a doplniť nariadenie (ES) č. 2505/96,
PRIJALA TOTO NARIADENIE:
Článok 1
V prílohe I nariadenia (ES) č. 2505/96 sa s účinnosťou od 1. júla 2004 dopĺňajú kvóty uvedené v prílohe.
Článok 2
Pre obdobie kvóty od 1. januára do 31. decembra 2004 v prílohe I nariadenia (ES) č. 2505/96 sa množstvo určené colnou kvótou 09.2950 stanovuje na 8 400 ton.
Článok 3
Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 19. júla 2004